Khan Younis på Gazastripen
**Khan Younis** (arabisk:خان يونس); *(bokstavelig Yunus' karavanserai)* er en by og en tilstøtende flyktningleir som ligger på den sørlige delen av Gazastripen. Ifølge det palestinske statistiske sentralbyrået har byen, flyktningleiren og de nærliggende områdene totalt 200 704 innbyggere. Stedet ligger nord for Rafah og sør for Deir al-Balah. Øst for Khan Younis ligger Abasan al-Kabera og to km sørvest for byen ligger Abasan al-Saghira.

Historie
--------

### Opprinnelse

Khan Younis ble grunnlagt på 1300-tallet. Den begynte som et karavanserai (khan), bygd av emir Younis i 1387. Byggmesteren var *Younis ibn Abdallah an-Nauruzi ad-Dawadar*, hvorav navnet. Han var øverste sekretær til en av de høyeste offiserer til Barqūq, mamlukkenes første sultan i Egypt. Hensikten var å beskytte karavaner, pilegrimer og andre reisenden. Senerre ble den et viktig handelssted, med ukemarked hver torsdag med tilreisenfe kjøpmenn naboregionene.

### Osmansk tid

Pierre Jacotin kaller landsbyen *Kan Jounes* på sitt kart fra 1799, mens Edward Robinson i 1838 noterer seg *Khan Yunas* som en muslimsk landsby i distriktet Gaza. I 1863 besøkte dem franske oppdager Victor Guérin Khan Yunis. Han fant at den hadde omlag tusen innbyggere, og at mange frukttrær, særlig aprikostrær, var plantet i området.

### Flyktningeleiren

Flyktningsleiren ble grunnlagt i 1948 og holdt til å begynne med 35 000 flyktninger, stort sett fra landsbyene i Beersheba-området lenger mot øst. Antallet flyktninger inklusive barna deres var av UNRWA registrert til å være 68.000 (2010).

### Massakren i 1956

En etterforskning laget av UNRWAs tjenestemenn fant ut at minst 275 sivile i Khan Younis, av dem 140 flyktninger og 135 innbyggere, ble drept av israelske styrker den 3. november 1956, under Sinaikrigen. Et ukjent antall av disse var blitt henrettet. Da Israel trakk seg tilbake i mars 1957 ble det funnet en massegrav i Kahn Youins med 40 menneskelik, antageligvis arabere, som hadde hendene bundet bak ryggen og som var blitt skutt i bakhodet. 

### Khan Younis i al-Aqsa-intifadaen

Khan Younis var blant de steder som ble hardest rammet under den Andre intifadaen. I perioden 2000–2004 ødela israelske militære rundt 400 hus der. Flyktningleiren ble særlig hardt rammet.

Stedet er også kjent som Hamas' hovedkvarter.

Referanser
----------

1. ↑  Elagha Arkivert 1. februar 2008 hos Wayback Machine. Geschichte vom Khan von Chan Yunis.
2. ↑  Karmon, 1960, s. 173 Arkivert 22. desember 2019 hos Wayback Machine. Arkivert 2019-12-22 hos Wayback Machine
3. ↑  Robinson and Smith, vol 3, 2nd appendix, s. 117
4. ↑  Guérin, 1869, p.226 ff, ss. 249-250, s. 251
5. 1 2  «Khan Younis refugee camp». UNRWA. Besøkt 3. august 2010.
6. ↑  «Special Report of the Director of the United Nations Relief and Works Agency for Palestine Refugees in the Near East». FN. Arkivert fra originalen 29. juni 2013. Besøkt 3. august 2010.
7. ↑  Dagbladet - Tusenvis av hus lagt i ruiner av den israelske hæren (9. februar 2004) «Khan Younis er en av de aller verst rammede palestinske byene.
Siden intifadaen startet i september 2000, har den israelske militærmaskinen ødelagt nærmere 400 hus i byen. Mer enn 1300
familier er totalt avhengige av hjelp utenfra.»

|  |  |
| --- | --- |
| Oppslagsverk/autoritetsdata | VIAF **·** GeoNames
 |